Hier is vet pryse vir Afrikaanse romans | Netwerk24
Hier is vet pryse vir Afrikaanse romans
Van vandag tot die sluitingsdatum van NB-uitgewers se Groot Afrikaanse Romanwedstryd op 1 Augustus aanstaande jaar is daar presies 440 dae oor waarin jy 'n skrale 91 woorde per dag moet skryf om 'n roman van minstens 40 000 woorde te voltooi.
Vier pryse van altesame R350 000 is op die spel: Die wenner kry R200 000, die naaswenner R70 000 en die derdeprys- en debuutwenner R40 000 elk. Inskrywings, wat aan enige druknaam van die NB-uitgewersgroep voorgelê kan word – dus Tafelberg, Human & Rousseau, Queillerie of Kwela – word vanaf Junie 2020 aanvaar.
Vra 'n inskrywingsvorm (met die volledige reëls en vereistes) aan by Sadé Walter by 021 406 3412 of kyk by romanwedstryd@nb.co.za.